open-index/open-wikipedia-markdown huggingface dataset:
Herrene i Haven

**Herrene i Haven** er en norsk musikkgruppe med base i Tønsberg i Vestfold.

Bandet ble startet på 1980-tallet som **Kjernefamilien**, men skiftet senere navn til Herrene i Haven. De opprinnelige medlemmene Reidar Vinje Stensvold (vokal/gitar), Olaf Kamfjord (bass), Terje Johannesen (gitar/trompet) og Jon Kirkebø Rosslund (perkusjon) spiller fortsatt. Andrè Vrolijk (1960–2008) ble med i 2004 og deltok på *Drar til sjøs* som sanger og låtskriver. Rune Jensen (piano/keyboard) kom med i ensemblet høsten 2016.

Herrene i Haven komponerer musikk innen sjangrene folk, viser, pop og blues til sangtekster av forfatteren Stein Erik Lunde. På albumene *Går i Terapi* fra 2013 og *Bare et pust* fra 2017 bidrar også lyrikeren Gro Dahle med tekster.

Bandet utgjorde prosjektet *Ødeland Kvartal* sammen med Malvina Wisløff på 1990-tallet. De ga ut plata *4 sanger av Bob Dylan* i 1996 og opptrådte i flere år med oversatte sanger av Dylan. Herrene i Haven var dessuten bandet til Odd Børretzen i mange år, likeså for Lars Martin Myhre.

## Plateutgivelser

*1996: *4 Sanger av Bob Dylan* – (som Ødeland Kvartal)
*1999: *[[Det hender så mangt en sommernatt]]*
*2000: *[[Sanger fra «Himmel og hav»]]* (som Lunde/Johannesen)
*2008: *[[Drar til sjøs]]*
*2012: *[[Hver morgen sola stiger]]*, singel
*2013: *[[Går i terapi]]*
*2017: *[[Bare et pust]]*

## Referanser


## Eksterne lenker
* 
* Herrene i Havens presentasjonsside på Facebook
Ibrahim Wasif

**Ibrahim Wasif** (født 24. september 1912, død 17. mai 1975) var en egyptisk vektløfter som deltok i de olympiske leker 1936 i Berlin.
 
Wasif vant en olympisk bronsemedalje i vektløfting under OL 1936 i Berlin. Han kom på tredjeplass i den nest tyngste klassen, lett tungvekt opp til 82,5 kg. Det var totalt fem vektklasser, samme som under de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft, press, rykk og støt. Wasif løftet sammenlagt 360,0 kilo, 12,5 kilo mindre enn gullvinneren Louis Hostin fra Frankrike og fem kilo mindre enn tyskeren Eugen Deutsch som fikk sølv.

## OL-medaljer
* 1936  Berlin -  Bronse i vektløfting, lett tungvekt  Egypt

## Eksterne lenker
*
Filmåret 1898

**Filmåret 1898** er en oversikt over lanserte filmer og filmpersonligheter i 1898.

## Hendelser
* 19. mai – Vitagraph blir grunnlagt i New York.
* Birt Acres finner opp det første amatør formatet, Birtac, ved å splitte 35 mm film i to halvdeler på 17,5 mm.

## Årets filmer
* *[[The Ball Game]]*
* *[[The Nearsighted School Teacher]]*
* *[[Surrender of General Toral]]*

## Eksterne lenker
*
Miles Davis’ diskografi

**Miles Davis' diskografi** er en samlet liste over album utgitt av jazzmusikeren Miles Davis.

## Tidlig karriere (1945–1956)
*1945: ''The Complete Savoy and Dial Sessions''
*1945: ''First Miles''
*1946: ''Yardbird in Lotus Land''
*1946: ''The Love Songs of Mr. B''
*1946: ''Bopping the Blues''
*1947: ''Flying Home''
*1947: ''Cool Bird''
*1948: The Band that Never Was
*1948: ''Bird on 52nd Street''
*1948: ''Bird at the Royal Roost''
*1948: ''The Real Birth of the Cool''
*1948: ''Cool Boppin''
*1949: ''Birth of the Cool''
*1951: ''Conception''
*1951: ''Blue Period''
*1952: ''Miles Davis Volume 1''
*1953: ''Dig''
*1953: ''Miles Davis with Horns''
*1953: ''Miles Davis Volume 2''
*1953: ''Blue Haze''
*1953: ''Collectors' Items''
*1954: Walkin'*[[Walkin']]*
*1954: ''Bags' Groove''
*1954: ''Miles Davis and the Modern Jazz Giants''
*1955: ''Musings of Miles''
*1955: ''Blue Moods''
*1955: ''Quintet / Sextet''
*1955: 
*1956: ''Cookin' with the Miles Davis Quintet''
*1956: ''Relaxin' with the Miles Davis Quintet''
*1956: ''Workin' with the Miles Davis Quintet''
*1956: ''Steamin' with the Miles Davis Quintet''

## Columbia (1955–1976)
Innspillingene for Columbia Records utgjør til sammen det som regnes for å være den beste perioden i Davis' karriere, både kunstnerisk og økonomisk.

*1956: ''<nowiki/>'Round About Midnight''
*1957: ''Miles Ahead''
*1957: ''Ascenseur pour l'Échafaud'' – filmmusikk
*1958: ''Somethin' Else''
*1958: ''Milestones''
*1958: ''Jazz Track''
*1958: ''Porgy and Bess''
*1958: ''1958 Miles''
*1959: ''Kind of Blue''
*1960: ''Sketches of Spain''
*1961: ''Someday My Prince Will Come''
*1962: ''Quiet Nights''
*1963: ''Seven Steps to Heaven''
*1965: ''E.S.P.''
*1966: ''Miles Smiles''
*1967: ''Sorcerer''
*1967: ''Nefertiti''
*1968: ''Miles in the Sky''

### Den elektroniske perioden
* 1968: ''Filles de Kilimanjaro''
* 1969: ''In a Silent Way''
* 1970: ''Bitches Brew''
* 1970: ''At Fillmore: Live At The Fillmore East''
* 1971: ''A Tribute to Jack Johnson''
* 1971: Live-Evil*[[Live-Evil]]*
* 1972: ''On the Corner''
* 1973: ''Black Beauty: Live At The Fillmore West''
* 1974: ''Big Fun''
* 1974: ''Get Up with It''
* 1975: Agharta*[[Agharta]]*
*1976: ''Water Babies'' (innspilt 1967)

## 1981–1991
* 1981: ''The Man With The Horn''
* 1983: ''Star People''
* 1984: *[[Decoy (musikkalbum)|Decoy]]*
* 1985: ''You're Under Arrest''
* 1986: *[[Tutu (musikkalbum)|Tutu]]*
* 1987: ''Music from Siesta''
* 1989: *[[Aura (album med Miles Davis)|Aura]]*
* 1989: ''Amandla''
* 1991: ''Dingo'' – filmmusikk til filmen «Dingo»
* 1992: *[[Doo-Bop (album)|Doo-Bop]]*
## Eksterne lenker
*
Egypt under Sommer-OL 1928

**Egypt under Sommer-OL 1928**. 38 sportsutøvere fra Egypt deltok i fem sporter under Sommer-OL 1928 i Amsterdam. Egypt kom på syttendeplass med to- gull- en sølv og en bronsemedalje.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Farid Simaika

**Farid Simaika** (født 12. juni 1907 i Alexandria, død 11. september 1943) var en egyptisk stuper som deltok i de olympiske leker 1928 i Amsterdam. 
 
Simaika vant to olympiske medaljer i stuping under OL 1928 i Amsterdam. Han kom på andreplass i tårnstup bak Pete Desjardins fra USA og i sviktstup ble han nummer tre bak de begge amerikanske stuperne Pete Desjardins og Michael Galitzen.

Simaika var pilot i US Air Force under andre verdenskrig. Han ble skutt ned over Makassar i Indonesia og drept av enten japanere eller hodejegere.

## OL-medaljer
*  1928  Amsterdam -  Sølv i stuping, tårnstup  Egypt
*  1928  Amsterdam - Bronse i stuping, sviktstup  Egypt

## Referanser


## Eksterne lenker
*
Stefano Delle Chiaie

**Stefano Delle Chiaie** (født 13. september 1936 i Caserta i Italia, død 10. september 2019 i Roma, Italia) var en italiensk fascist som var involvert i Organizzazione Gladios spenningskapende strategi og Sør-Amerikas operasjon Condor. Chiaie var medlem av *[[Ordine Nuovo]]* og grunnleggeren av *[[Avanguardia Nazionale]]*. Han var også medlem av Propaganda Due og en nær venn av dens stormester Licio Gelli.

Stefano Chiae var blant aktørene i Yves Guérin-Séracs såkalte «Aginter Press» som ble grunnlagt i Portugal i 1965 av fascisten António de Oliveira Salazar. Den 8. desember 1970 deltok han i Junio Valerio Borgheses mislykkede forsøk på å gjennomføre et statskupp i Italia, hvoretter han flyktet til Francisco Francos Spania, i likhet med Vincenzo Vinciguerra. I Spania stiftet han bekjentskap med fremtidige medlemmer av dødsskvadronen Grupos Antiterroristas de Liberación.

Den 20. juni 1973 var Stefano Chiae delaktig i Ezeiza-massakren i Argentina. I 1975 samarbeidet han med Michael Townley, agent for Augusto Pinochets hemmelige politi Dirección de Inteligencia Nacional, i et mislykket drapsforsøk på den kristelig-demokratiske, Chilenske politikeren Bernardo Leighton. 

I 1976 deltok Chiae i terrorhandlinger i Montejurra i Spania, rettet mot Carlistene. Sammen med den tidligere nazisten og krigsforbryteren Klaus Barbie, var han delaktig i Luis García Meza Tejadas «kokain-kupp» i Bolivia i 1980. Etterforskningen som ble utført av den Spanske dommeren Baltasar Garzón, viser at Stefano Chiae på én og samme tid arbeidet for Argentinas antikommunistiske allianse, Augusto Pinochets hemmelige politi Dirección de Inteligencia Nacional og Hugo Banzers diktatur i Bolivia.

I 1989 ble Stefano Chiae arrestert i Caracas i Venezuela, etter å ha flyktet fra Bolivia like etter at Hernán Siles Zuazo ble valgt til president den 10. oktober 1982.

Delle Chiaie døde på et sykehus i Roma den 10. september 2019.

## Referanser
Les Têtes Brulées

**Les Têtes Brulées** var en verdenskjent popgruppe fra Kamerun som spilte bikutsimusikk. Navnet betyr *svidde hoder* på fransk. 

Gruppen ble startet i 1986 av sangeren Jean-Marie Ahanda og gitaristen Theodore Epeme, også kjent under artistnavnet Zansibar. Gruppens slo gjennom internasjonalt i 1990 med LP-platen *Hot Heads*, det første internasjonale bikutsi-albumet.

Les Têtes Brulées turnerte i USA og en rekke land i Europa og Asia. Gruppen opptrådte bl.a. på TMV-festivalen i Trondheim i 1991.

Samleplaten *Bikutsi Fever* kom ut i 2000.

## Diskografi
**Man no run* (1988)
**Ma Musique a Moi* (1990), Bleu Caraibes
**Hot Heads* (1990), Shanachie Records
**Bikutsi Rock* (1992), Shanachie Records
**Be happy* (1995)
**Bikutsi Fever* (2000), Africa Fete
**Essinga*

## Eksterne lenker
* 
* Video med Les Têtes Brulées.
*WorldCat.
* Discogs.
Knappetunnelen

**Knappetunnelen** er en veitunnel på fylkesvei 557 Ringvei Vest i Bergen. 

## Utbygging
Byggetrinn 1 som ble åpnet 10. september 2010 omfatter 2,6 km fra Dolvik under Søreide og Nordåsstraumen til Sandeide, samt arm til Straume. På denne strekningen under Nordåsstraumen krysser Knappetunnelen rett på innsiden av dagens bro og ligger 29 meter under havnivå, med minste fjelloverdekning på 13-15 meter. Vegdirektoratet har gitt dispensasjon for dette da normal overdekning på undersjøiske tunneler er på 50 meter.

Byggetrinn 2 omfattet nye 2,8 km videreføring nordover til Liavatnet med byggetid fra 1. kvartal 2011 til åpningen 12. november 2015. Tunnelens totallengde fra Dolvik til Liavatnet er ca. 6,4 km.

## Navnestrid

Statens vegvesen bad om Bergen kommunes uttalelse vedrørende valg av navn på den nye tunnelen, og vurderte fire navneforslag: Knappentunnelen, Bjørgetunnelen, Søreidetunnelen og Dolviktunnelen, hvorav førstnevnte ble  foreslått. Bergen kommune gav sin tilslutning til navnet Knappentunnelen.

Statens kartverk mottok deretter sterke innvendinger til skrivemåten av navnet fra Språkrådet – Stadnamntenesta på Vestlandet. I innvendingene fra Stadnamntenesta står det blant annet: *I stadnamnsamlinga til Asbjørn Øye finn me «knappa, fjelle» og «knappa, sonne» i det området det her er snakk om, og i SSR finst Knappasundet og Knappatjørna som to vedtekne namneformer. Alle desse tre namna er tilliks med det aktuelle tunnelnamnet avleidde av namnet Knappen. I bygdemålet som rådde tidlegare i dette området, heiter det på same måten «ei knappanål» med a i mellomleddet. I bymålet og i talemålet som er dominerande i det aktuelle området i dag, blir det sagt «knappe-nål». Difor må det no vera like tilrådeleg å skriva Knappetunnelen som Knappatunnelen», mener Stadnamntenesta på Vestlandet.* Knappentunnelen som Statens vegvesen foreslo, og byrådet gav sin tilslutning til, er derfor ikke å anbefale ifølge Stadnamntenesta. Statens kartverk Bergen, som har vedtaksretten for skrivemåten, vedtok da at tunnelen skulle lyde navnet **Knappetunnelen**.

Dette vakte en hissig debatt i lokalpressen.

## Finanisering
Knappetunnelen finansieres gjennom Bergensprogrammet.
Bergensprogrammet er et samarbeid mellom Hordaland fylkeskommune, Bergen kommune og Statens vegvesen. Ringveg vest er det høyest prioriterte vegtiltaket i Bergensprogrammet.

## Trafikkutvikling
Årsdøgntrafikken i tunnelen siden 2010.

## Se også
*Veitunneler i Norge
*Undersjøiske veitunneler i Norge

## Galleri

Knappetunnelen Dolviken.jpg|Innslag Dolviken
Sandeidet.jpg|Innslag Sandeidet
Knappetunnelen.JPG|Innslag Straume
Knappetunnelen Bjørgeveien.jpg|Innslag ved Bjørgeveien


## Referanser


## Kilder
* Brosjyre om Bergensprogrammet
* Bergen kommune 
* Artikkel i Sydvesten
* Knappe- eller Knappentunnelen? nrk.no (22.10.2010)

## Eksterne lenker
* Oversikt over byggetrinn 2 og 3
* [Veikart](https://www.vegvesen.no/vegkart/vegkart/#kartlag:geodata/hva:(~(id:581,filter:(~),farge:'0_0))/@-34632,6728458,11/vegobjekt:262149662:58b02c:581)
Shanachie Records

**Shanachie Records** er et New Jersey-basert plateselskap grunnlagt av Richard Nevins og Dan Collins. 

Selskapet ble startet i Canada i 1976. 

Ordet *shanachie* betyr historieforteller på irsk.

## Artister utgitt av Shanachie (utvalg)
*Cheap Suit Serenaders
*Country Joe McDonald
*Stefan Grossman
*David Lindley
*The Mahotella Queens
*Judy Mowatt
*John Renbourn
*Richard Shindell
*The Skatalites
*Steeleye Span
*Les Têtes Brulées

## Referanser


## Eksterne lenker
*
The Mahotella Queens

**The Mahotella Queens** er en sanggruppe fra Sør-Afrika som ble startet i 1964. 

*The Mahotella Queens* er kjent for sine klare tredjedels harmonier. Gruppen spiller en variant av township-musikk i mbaqanga-genren som den kaller for *mgqashiyo*.

Selv om flere av den opprinnelige besetningen fra 1960-tallet nå er døde er gruppen fortsatt aktiv. I dag består den av tre medlemmer: Hilda Tloubatla, Nobesuthu Mbadu og Mildred Mangxola.

Nobesuthu Mbadu døde i august 2021.
Mbaqanga

**Mbaqanga** er en musikkgenre som oppsto på 1960-tallet i Sør-Afrika.
Musikken har røtter i zulu-folkets musikktradisjoner.

Musikkstilen har blitt internasjonalt kjent bl.a. gjennom artister som Miriam Makeba og The Mahotella Queens. Den amerikanske musikeren Paul Simons album *Graceland* er inspirert av *mbaqanga*.
Albert Castelyns

**Albert Castelyns** (født 2. mai 1917) var en belgisk sportsutøver som deltok i både sommer- og vinter-OL, Sommer-OL 1936 i Berlin og Vinter-OL 1952 i Oslo og 1956 i Cortina d'Ampezzo. 
  
Castelyns vant en olympisk bronsemedalje i vannpolo i OL 1936 i Berlin. Han var med på det belgiske laget som kom på tredjeplass i vannpoloturneringen bak Ungarn og Tyskland. Det var 16 nasjoner som stilte med lag. Stoelen spilte fem kamper i vannpoloturnering i Berlin.

Han var også med i to vinter-OL, 1952 og 1956 og konkurrerte i bobsleigh. Hans beste plassering var en sjetteplass i toerbob i OL 1952 i Oslo. 

## OL-medaljer
* 1936  Berlin -  Bronse i vannpolo,  Belgia

## Referanser


## Eksterne lenker
*
Solveig Barstad

**Solveig Margrethe Barstad** (født 1966) er en norsk journalist og programleder for TV 2.

Hun har hovedfag i statsvitenskap og grunnfag i historie og offentlig rett fra Universitetet i Oslo.

Barstad startet journalistkarrieren i NRK Sogn og Fjordane og som kanalvert i NRK Fjernsynet. I 1995 gikk hun til TV 2. Her var hun programleder og redaksjonsleder i *[[God morgen, Norge!]]* før hun i 2000 tok over som programleder i *[[TV 2 hjelper deg]]* etter Arve Juritzen. Fra våren 2012 har hun også ledet programmet *[[Redd ferien min]]*. 

Hun ble tildelt hedersprisen under utdelingen av Gullruten 2024.

Barstad er datter av Helge Barstad og søster av Hilde Barstad, begge Høyre-politikere. Hun er gift med Høyre-politiker Jan Tore Sanner.

Sammen med søsteren var hun aktiv i Unge Høyre i 1980-årene og deltok på Unge Høyres elitekurs i 1986. 

## Referanser


## Eksterne lenker
* 
*
Bikutsi

**Bikutsi** er en musikkgenre som oppsto på 1940-tallet i området rundt byen Yaoundé i Kamerun. Musikken har røtter i Beti-Pahuin-folkegruppen sine musikktradisjoner.

*Bikutsi* har blitt internasjonalt kjent på slutten av 1980-tallet gjennom gruppen Les Têtes Brulées.
Sidsel Sidsærk

***Sidsel Sidsærk og andre kjærringemner*** er en barnebok av den norske forfatteren Hans Aanrud, utgitt i 1903.

Handlingen er, som i de fleste av Aanruds bøker, lagt til et østnorsk bygdemiljø, likt hans hjemtrakter i Gausdal. Hovedpersonen *Sidsel* følges gjennom oppveksten som legdejente. Det meste av handlingen er knyttet til hennes første tjeneste, som gjeterjente, men fortellingen føres fram til hun blir konfirmert og som voksen kan ta jobb som budeie på gården *Hoel*. 

Aanrud skriver i allvitende tredjepersons synsvinkel og skildrer et bygdesamfunn med «harmonisk realisme», hvor storbønder viser en patriarkalsk omsorg og vennlighet, og hvor fattigbarn kan få rom og anledning til å utvikle seg. Forfatteren legger vekt på skildring av naturen, årsrytmen på gården og på sunne karakteregenskaper som arbeidsglede og pliktfølelse. En undertone av følsomhet kommer til syne i kapitlet der Sidsel og broren møtes halvannet år etter morens død.

## Referanser


## Eksterne lenker
*
Bekk Consulting

**Bekk Consulting AS** (Bekk) er et norsk konsulentselskap med over 600 spesialister innen strategi, design og teknologi. De gjennomfører prosjekter for store private og offentlige virksomheter og har kontorer i Oslo og Trondheim. 90% av de ansatte har utdannelse på masternivå, og gjennomsnittsalder er ca. 32 år.

Bekk ble etablert april 2000, etter at flere medarbeidere i Cell Network, Andersen Consulting og 13 andre selskaper sluttet i sine respektive firmaer for å starte eget. Selskapet hadde fra starten ca. 25 ansatte. De ansatte i Bekk har vært deleiere helt frem til juli 2010. Selskapet ble i september 2007 delvis kjøpt opp av ErgoGroup og er nå heleid av TietoEVRY.

1. desember 2025 ble det annonsert at TietoEvry har inngått en avtale om å selge Bekk til det danske fondet Axcel.

## Referanser


## Eksterne lenker

* Bekks nettsider
* Bekk Fagblogg
Charlene

**Charlene** er et kvinnenavn dannet som en feminin diminutiv form av mannsnavnet *[[Karl|Charles]]*, som betyr «fri mann». Navnet er først kjent brukt fra 1900-tallet. *Charline* er en eldre fransk feminin diminutiv form av *Charles*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Charlene Tilton (f. 1958), amerikansk skuespiller
* Charlene Wittstock (f. 1978), sørafrikansk svømmer 
* Charlene Choi (f. 1982), hongkongkinesisk skuespiller og sanger

## Referanser


## Eksterne lenker
*
Ungdomslaget Ny Von

::*For idrettslaget med samme navn, se [[Ny Von]]*

**Ungdomslaget Ny Von** var ei visegruppe fra Tromsø som ga ut LP-plata *[[Ungdomslaget Ny Von (album)|Ungdomslaget Ny Von]]* i 1978. En av de mest kjente sangen på plata er «Sluttsang» («Ellinors vise») som i 2014 kom på 8.-plass i kåringa «Nye Takters nasjonalsanger».

Gruppa besto av Marit Mathiesen (vokal), Jan Henrik Henriksen (gitar), Ragnar Olsen (gitar, torader), Arvid Esperø (bass) og Svein Nymo (fiolin).

## Utgivelser
*[[Ungdomslaget Ny Von (album)|Ungdomslaget Ny Von]]* (MAI, 1978)

YouTube: Sluttsang
YouTube: Infløttar / Utfløttarrock
## Referanser
Song og Spelkorlaget av 8. mars & Søn

**Song og Spelkorlaget av 8. mars & Søn** (som regel kun omtalt som **Song og Spelkorlaget**) er et Stavanger-basert kor som ble stiftet den 8. mars 1984. Det var en voksen guttegjeng som ønsket seg en hobby, som et alternativ til fruenes syforening. 

Med sin utradisjonelle musikalske profil og humørfylte konserter ble koret ble snart en hit i hele Stavanger-regionen. Erik Lindboe var musikalsk leder i 30 år og fra august 2014 til februar 2026 hadde Knut Nøst denne rollen. Nåværende musikalske leder er Gunnar Hågbo.

Song og Spelkorlaget har etter hvert opparbeidet seg et stort publikum og nettverk, og korets sosiale profil har bidratt til populariteten. I samarbeid med Lions Club Stavanger har koret arrangert Syng med oss i Stavanger Konserthus hvert år siden 1989, hvert år med stappfullt hus. Overskuddet fra Syng med oss, samt overskudd fra tre CD-utgivelser har gått til ulike humanitære organisasjoner i Stavanger-regionen. Spelkorlagets første CD *Song og spelkorlaget av 8. mars & Søn* ble gitt ut i 1995 og havnet som nr 12 på VG-lista. *Sykesøstrene i våre hender* ble utgitt i 2003 og *Rett fra Drøvelen* i 2010. Sommeren 2020 ble mini-CD-en *From SOS with love* gitt ut.

Song og Spelkorlaget er hyppig benyttet som underholdningsinnslag både i offentlige virksomheter og i næringslivet forøvrig. Koret har deltatt i tv-sendinger på NRK og TV 2, samt på lokaltv og i radio. 

## Eksterne lenker
*
Paradise Bay

**Paradise Bay** (også kalt **Paradise Harbour**) er en bukt på Den antarktiske halvøy som er flittig benyttet som havn av cruiseskip. Bukta er omgitt av høye fjell og kalvende isbreer.

5. desember 2005 møttes for første gang to Hurtigruteskip på den sørlige halvkule, da MS «Nordnorge» og MS «Nordkapp» anløp Paradise Bay.

Det ligger to forskningsstasjoner her, Almirante Brown (Argentina) og Gonzáles Videla (Chile). En minnestein etter Jostein Helgestad som omkom på Monica Kristensen Solås' tredje sydpolsekspedisjon i 1993 er reist nær den argentinske stasjonen.

## Referanser


## Eksterne lenker
*
Mariann Grammofon

**Mariann Grammofon AB** (etablert 1972) er et svensk plateselskap for dansebandgrupper, herunder norske som Four Jets.
Det var drevet av Bert Karlsson og har i sin stall hatt storheter som
Fernandoz,
Christer Sjögren,
Flamingokvintetten,
Hans Martin,
Kikki Danielsson,
Lasse Stefanz,
Mats Bergmans,
Roland Cedermark
Streaplers og
Thorleifs.
Det ble solgt til Warner i juli 2006.
## Referanser
Erik Andreas Thomle (senior)

**Erik (Erich) Andreas Thomle** (senior, født 13. september 1782 i Arendal, død 23. januar 1848 i Christiania (Oslo)) var grosserer.

E. *Andreas* Thomle var sønn av Erik Iversson Thomle fra Tomle i Nordsinni, Nordre Land, og Anna Sophie Colstrup fra Sjælland. Han ble gift i København med Mette Marie Binneballe (født i København 28. november 1788, død i Christiania 27. februar 1878), datter av skipsfører Rasmus Binneballe og Johanne Steensen.

E. Andreas Thomle møtte som stortingsrepresentant for Arendal by i årene 1824, 1827-1828 og 1830, og oppgis da å være handelsmann, skipsreder og verftseier.

## Se også
* Erik Andreas Thomle (junior).

## Referanser


## Kilder
* E. A. Thomle 1913. Familien Thomle. W. C. Fabritius, Kristiania.

## Eksterne lenker
*
Øverbygda skole (Brønnøy)

**Øverbygda skole** ligger ved Sausvatn i Brønnøy kommune. Skolekretsen strakk seg fra Tosbotn i øst til Langfjord i vest. Det nye skolebygget ble oppført i 1960, da var det ca. 50 elever på det meste. Da skolen ble lagt ned i 2005 hadde den kun 16 elever.
Finlands Antarktisforskningsprogram

**Finlands Antarktisforskningsprogram** (FINNARP) organiserer Finlands forskningsekspedisjoner til Antarktis, forestår vedlikehold av forskningsstasjonen Aboa i Dronning Maud Land og koordinerer internasjonalt samarbeid. Havsforskninsinstituttet har ansvar for logistikkfinansieringen, mens Finlands Akademi er hovedansvarlig for prosjektfinansiering.

FINNARP tilrettelegger også for forskningsprojekt ved andre lands forskningsstasjoner ved behov. FINNARP er dessuten ansvarig for antarktisekspedisjonenes reisekostnader, transport, helsetilsyn, feltopplæring, bekledning og kost. De nordiske landene har avtale om felles transporter till Antarktis, og Finland, Sverige og Norge står ansvarlig for transportene på rundgang.

## Eksterne lenker
* Antarktis. Östersjöportalen
Fijitrefrosk

**Fijitreforsken** er en liten, uanselig froskeart som bare finnes på Fiji. Det er en av de få artene der både hannen og hunnen kvekker.

Fijifrosken gjennomgår direkte utvikling i egget, uten rumpetrollstadie. Dette setter dem i stand til å utnytte vannsamlinger som er for små for at rumpetroll skal kunne utvikle seg der. Fijitrefrosken er den eneste av de ekte froskene som gjør dette. Det samme fenomenet finnes hos slekten *[[Eleutherodactylus]]*.

## Referanser


## Eksterne lenker
*
Mattis Hætta

**Mattis Hætta**, kjent som **Simona Máhtte** på nordsamisk, (1959–2022) var en samisk sanger, joiker og skuespiller. Han var aktiv under demonstrasjonene mot Alta-utbyggingen i 1979 og ble landskjent da han vant Melodi Grand Prix 1980 sammen med Sverre Kjelsberg og sangen «Sámiid ædnan». Sangen ble nummer 16 av 19 i den internasjonale finalen samme år. 

Han var utdannet lærer ved Alta lærerhøgskole (1983–1986) og har virket i Kautokeinos kulturliv. Hætta hadde også engasjement innen pantomime og joik ved Lule Stassteater i Luleå.

Som skuespiller arbeidet Hætta blant annet med Beaivváš Sámi Našunálateáhter og i tv-serien *Hjerterått* i 2013.

## Utgivelser
* *[[Sámiid ædnan]]/Detsikavise ([[MAI]] EP, 1980)
* *Låla* (MAI LP, 1981)
* *Samefolkets land* med [[Ole Ivars]] fra albumet *På cruise og tvers''

## Referanser


## Eksterne lenker
* 
* 
*
Øra (Ulefoss)

**Øra** er et våtmarksområde utenfor sentrumsområdet på Ulefoss. Deler av Øra er vernet som våtmarksområde og fuglereservat. Øra strakk seg opprinnelig helt inn til dagens sentrum, Ringsevja, men er siden 1970-tallet i stor grad fylt ut og bebygd. Idag går skillet mellom den vernede og næringsregulerte delen av området der den nye riksvegen går.
Japans riksvåpen

**Japans riksvåpen** er egentlig **Japans keisers segl** i den heraldiske *[[Mon (symbol)|Mon]]-tradisjonen* (japansk: 菊の御紋 *Kiku No Gomon*). 

Symbolet er en gul eller oransje krysantemum, streket opp med svart eller rødt. En sirkulær sentralmynt er omgitt av et regelmessig sett av seksten kronblader. Et bakenforliggende sett av seksten kronblader stikker fram og er synlig mot kanten av blomsten.

Japansk lov har ingen egentlig  bestemmelse om riksvåpen, men inneholder strafferett ved misbruk av keiserens segl.

## Historisk utvikling

Seglet har symbolisert keiserverdigheten siden Kamakuraperioden, og første gang brukt av keiser Go-Toba (1180–1239).

Under Meiji-forfatningen var det forbeholdt keiseren å benytte seglet, en krysantemum med 16 kronblader og 16 spisser av ytterligere en rad kronblader synlig bak den øverste raden. Hvert medlem av den keiserlige familie brukte en modifisert utgave til eget bruk. Shinto-templer viser enten det keiserlige seglet eller har tatt deler av seglet inn i sitt eget emblem.

Da keiser Go-Daigo, etter å ha forsøkt å bryte shogunatets makt, ble sendt i eksil 1333, antok han som segl en krysantemum med sytten kronblader for å markere skillet mot etterfølgeren, keiser Kōgon, som beholdt den keiserlige sekstenbladers *mon*.

Andre medlemmer av den keiserlige familie bruker versjoner med fjorten enkle kronblad. En form med 16 enkle kronblad er i bruk for medlemmer av Japans riksdag, ordener som krysantemumsordenen, pass o.a. Det keiserlige segl er også brukt på den keiserlige familiens flagg.

## Referanser
Mon (symbol)

***'(''flertall'' '''mon'''), eller ***', ***', ***', er japanske heraldiske symboler. *Mon* kan betegne hvilket som helst symbol, mens *kamon* og *mondokoro* spesifikt angir familiesymboler.

Kamon (ka-mon) betyr merke eller kjennetegn for en familie. Bruken av kamonmerker begynte blant japansk adel omkring det 12. århundre for å markere familietilhørighet. Senere ble de også brukt av samuraier. I dag er den viktigste bruken på kimonor og ved begravelser. 

Som i vestlig heraldikk var *mon* opprinnelig symboler brukt av krigere og aristokrati bl.a. på drakter og annet krigerutstyr. Tradisjonelle festdrakter er vanligvis dekorert med *mon*-merke. Vanlige folk uten adelstilknytning brukte ofte *mon*-symbolet for føydalherren eller organisasjonen de tilhørte. Bruken var likevel ikke strengt regulert, men mer basert på kutyme. Bare *mon* båret av herskerne som Tokugawa-klanens stokkroser eller keiserens krysantemum, var beskyttet ved lov.

Flere mon brukes i dag som varemerker og firmakjennetegn for japanske bedrifter, f.eks. Mitsubishi.

Noen mon har en form som er brukt i kjennetegn og andre merker i mange land gjennom historien, bl.a. geometriske former som firkanter, romber, trekanter, trikvetra, striper, sirkler og kryss. Lignende figurer ses bl.a. i bumerker fra Norge og andre land. 

## Eksempler

Fil:Go-shichi no kiri crest.svg|Symbolet for Japans statsministers kontor, et mønster av paulownia-blomster (*go-shichi-no-kiri*)
Fil:Tokugawa family crest.svg|Tokugawa-shogunatets merke *Maruni Mitsu Aoi (Mitsuba aoi)*  med tre stokkroseblader
Fil:揚羽蝶 Agehachou.png|Agehanochō, Taira-klanens merke med sommerfugl
Fil:Chigai kuginuki.svg|Chigai Kuginuki, tidligere statsminister Taro Asos mon
Fil:Japanese crest daki Myouga.svg|Daki Myōga
Fil:Gion Mamori.svg|Gion Mamori
Fil:Gomaisasa.svg|Gomaisasa med fem bambusblader
Fil:Janome shichiyo.svg|Janome Shichiyo
Fil:裏菊 Ura-kiku.gif|*Jūroku Uragiku*, Hirohata-familiens merke
Fil:Kugi nuki01.svg|Kuginuki
Fil:San-Gai-Matsu.svg|Maruni Hidari Sangaimatsu
Fil:Maruni sumitate yotsume.svg|Maruni Sumitate Yotsumeyui
Fil:Marunouchinimitsuhikiryo.svg|Marunouchi Mitsuhikiryō
Fil:Mitsuuroko.svg|*Mitsu uroko*, Hōjō-klanens merke med en slanges tre skjell
Fil:Family crest hanawachigai.png|Hana Wachigai
Fil:3ireko masu.svg|*Mitsu Irekomasu*, Ichikawa-familiens merke (kabuki-skuespillere)
Fil:Musubi-kashiwa.svg|Musubi Mitsugashiwa (en trikvetra)
Fil:Japense crest Nakagawake kurusu.svg|Nakagawake Kurusu (d.e. Nakagawakes kors)
Fil:Sasa_Rindo.svg|Sasarindō, Minamoto-klanens tre søteblomster over fem bambusblader
Fil:Sumikiri hana01.svg|Sumikirikakuni Hanakaku
Fil:Tachi omodaka.svg|Tachi Omodaka
Fil:4hana hishi03.svg|*Yotsu Hanabishi*, Matsumoto-familiens merke (kabuki-skuespillere)
Fil:Mitsubishi logo.svg|Mitsubishis varemerke ("tre *hishi*", eller vann-nøtter)
Fil:Ashikaga mon.svg|Ashikaga


## Litteratur
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Carl-Alexander von Volborth: *[[heraldikk|Heraldry]] - Customs, Rules and Styles*, Dorset 1981
Appelsinhaugen

**Appelsinhaugen** eller **Appelsinhaugene** er en åsrygg (458 moh) vest for Kobberhaugen i Nordmarka.

## Turmål
Flere stier og løyper mellom Tryvann og Kikutstua passerer rett forbi åsryggen og stedet har vært et yndet turmål i lang tid.

## Navnet
Stedets navn har ikke tilknytning til stedets utseende eller bofast folk. Navnet skal stamme fra den gang pionerene fra skiklubbene i Kristiania tok seg helt inn hit, belønnet seg med en appelsin og slengte fra seg skallet i snøen. 

## Litteratur
I boken Jokeren av Lars Saabye Christensen skal romanens antihelt har gravet ned en skatt i nærheten av Appelsinhaugene - 200 000 kroner som er utbytte fra et ran.

## Referanser
MS «Henrik Ibsen»

**MS «Henrik Ibsen»** er et veteranskip som daglig trafikkerer Telemarkskanalen fra medio mai til ultimo september.
Skipet er opprinnelig bygget som dampskip ved Eriksberg Mekaniske Verkstad Göteborg i 1907 av Styrsö Bolaget og er et mer enn 100 år gammelt veteranfartøy.

Vintersesongen tilbringer skipet i Oslo som markedskontor for Dalen Hotel og Telemarkskanalen Skipsselskap.

## Historie

Høsten 2022 gikk skipet til Vestkajen Maskinverksted i Hirtshals for bytte av motor og større oppgraderinger. Det ble installert en Grenaa 6F24TK motor med vridbar propell. Skroget fra 1907 ble overhalt samt nye lugarer til mannskapet.

## Referanser


## Se også
* Liste over båter som har trafikkert Telemarkskanalen

## Eksterne lenker
* 
* 
* Om Styrsö på Skärgårdsbåtar.se
* MS Henrik Ibsen på Flickr – foto av skipet
Underslag

**Underslag** er en kriminell handling som går ut på å tilegne seg en løsøregjenstand som helt eller delvis tilhører en annen, men som man er i besittelse av. Underslag skiller seg altså fra tyveri ved at man allerede er i besittelse av gjenstanden, og noen besittelsesforrykkelse finner dermed ikke sted. Underslagets karakter av tillitsbrudd er ofte brukt for å betegne forskjellen mellom tyveri og underslag. Man kan også straffes for underslag dersom man «rettsstridig forføyer over penger han har innfordret for en annen eller som på annen måte er betrodd ham». Underslag reguleres i dag av Almindelig borgerlig Straffelov §&nbsp;255. (§ 324 fom 1. oktober 2015)

Skyldkravet ved underslag er forsett, jf. straffeloven §&nbsp;21. I tillegg kreves det såkalt vinnings hensikt. Dette innebærer kort forklart at formålet ved underslaget må ha vært å tilegne seg selv eller en annen person en uberettiget vinning. Er formålet et annet, for eksempel å plage fornærmede, kan man ikke straffes for underslag (men andre straffebud vil kunne komme til anvendelse).

Underslag kan naturligvis også dreie seg om ikke-økonomiske forhold. I politiske debatter er det for eksempel ikke uvanlig å underslå fakta for å fremme sitt eget budskap eller sin egen argumentasjon. Man kan også drive med underslag av opplysninger i betydningen å underslå eller bagatellisere informasjon som av andre anses viktig, eller som rett og slett er viktig i en faglig kontekst. Slike former for underslag er imidlertid som regel ikke straffbare. Unntaket kan for eksempel være når et forvaltningsorgan i sin drøfting og utredning av en forvaltningssak eller en straffesak bevisst unnlater å trekke inn forhold som taler i en annen retning enn den som forvaltningsorganet ser seg tjent med. Slike former for underslag kan i verste fall medføre justismord.
Kasakhstans herrelandslag i ishockey

**Kasakhstans herrelandslag i Ishockey** representerer Kasakhstan i ishockey. De er rangert på 19.-plass i 2010, på IIHFs rankingliste. 

De deltok i sitt første OL i 1998, der de vant sin gruppe i den innledende runden, og endte på 8.-plass. Hovedtrener er Andrei Shayanov.
Blankvannsbråten

**Blankvannsbråten** er en av de eldste plassene i Nordmarka beliggende i søndre del av Nordmarka og i nærheten av Blankvann.

Stua nærmest vannet er trolig Nordmarkas eldste hus. Området har Nordmarkas rikeste flora.

Den legendariske 5-milsløypa i Holmenkollrennene gikk forbi denne plassen, hvor det tidligere var matstasjon.

Til tross for sin relative nærhet til Oslo by fikk plassen først elektrisitet i 1953 og bilvei i 1966.
Blankvannsbråten har fortsatt en del åpen innmark, men mye har vokst igjen de siste årene

I dag er Blankvannsbråten, på grunn av sin spesielle vegetasjon, del av Blankvann landskapsvernområde.

## Referanser


## Eksterne lenker
* Artikkel om Blannvannsbråten av Harald Ulvestad
Jerry Ahrlin

**Jerry Ahrlin** (født 15. januar 1978) er en svensk tidligere  langrennsløper. Han representerte Brunflo IF  i Jämtland og var tilknyttet Team Tynell.  Han var løper i Team Santander inntil 2015. Han la opp i 2017.

Ahrlin ble nummer to i Vasaloppet i 2006 og 2007 og nummer tre i 2008. I 2006 inngikk Vasaloppet i verdenscupen. Ahrlin  vant Marcialonga i 2007, 2009 og 2011, og han vant Birkebeinerrennet i 2009.

I  2019 etablerte Ahrlin laget Team Engcon for deltakelse i Ski Classics.

## Meritter

;2006
:Vinner La Sgambeda
;2007
:Vinner La Sgambeda
:Vinner Marcialonga
:Vinner Tartu Maraton
;2011
:Vinner König Ludwig Lauf
:Vinner Marcialonga
:Vinner Tartu Maraton
;2013
:Vinner König Ludwig Lauf

## Maratoncupen sammenlagt
Jerry Ahrlin vant FIS Marathon Cup sammenlagt i sesongene 2006/07 og 2010/11 mens han ble nummer to i 2007/08 og 2008/09. I 2005/06 kom han på tiendeplass, mens han ble nr. 14 i 2009/10.

## Referanser


## Eksterne lenker
*
Ludo (navn)

:*For brettspillet, se [[Ludo]]*, for mobilfirmaet, se LudoMobil

**Ludo** er en nederlandsk og frisisk kortform av mannsnavnene *[[Ludovic]]* eller *[[Ludolf]]*. *Ludovic* er en opprinnelig latinsk form av *[[Ludwig]]*, som er dannet av germanske *hlud*, «berømmelse» og *wig*, «kriger». *Ludolf* er et germansk navn dannet av *hlud*, «berømmelse» og *wolf*, «ulv».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ludo Philippaerts (f 1962), belgisk rytter
* Ludo Dierckxsens (1964–2025), belgisk syklist

## Referanser


## Eksterne lenker
*
Froskebitt

:*Denne artikkelen handler om arten *Hydrocharis morsus-ranae*. For å lese om slekten *Hydrocharis*, se [[froskebittslekten]].*

**Froskebitt** er en art i gruppen enfrøbladete planter. Det er en flerårig urt med vegetativ reproduksjon og spredning med skuddfragmenter og med frøreproduksjon og fruktspredning trolig omtrent bare med fugl. Det er en liten flyteplante som ligner på en liten nøkkerose. Den har nedsenkede røtter og bærer små grønne og hvite blomster. De små flytebladene er nyreformede og vokser i rosetter på overflaten. Froskebitt er hurtigvoksende.

## Utbredelse
Arten forekommer i middels eutroft til eutroft ferskvann og anses som tolerant overfor eutrofiering. Den er funnet svært spredt i ca. 14 dammer/tjern og stilleflytende elver i Fredrikstad: Seutelva (2006-) (og utplantet i flere dammer), Råde: Burumbråten/Langøya (2014-), Augebergholen (2017-) og Svanedammen (2017-), Rygge: Pålsrød (2019-), Marker: Otteidkanalen (1882-1963) og Skinnarbutjern (1902-51), Oslo: Frøendammen (1899-1928) (og utplantet på Hengsengen på Bygdøy), og Vestby: Vastadtjern (1918-67) og N Såner (2002-), Frogn: Svartlagsdammen (2017-), Nøtterøy: Sand (2009-) og Tjøme: “Tjømø” (1881), Skien: Jarseng (1986-) og Grimstad: Øvre Havstad (2005, men har trolig vært der i over 50 år). Det er trolig at arten er en vagabond som spres effektivt med fugl og som kommer og forsvinner på mange av lokalitetene, men noen har vært stabile over lang tid. Det er en tydelig tendens til at arten er i ekspansjon i Sørøst-Norge; det er funnet flere nye forekomster etter 2000 enn det har vært kjent i hele perioden 1700-2000. Arten behandles hos Fægri & Danielsen (1996), men mye nye data er kommet til etter den tid. Froskebitt er vidt utbredt i Europa og Vest-Asia og går mye lengre mot nord i Øst-Fennoskandia enn i Norge. Den ble introdusert til områder i Canada i 1930-årene, og regnes nå som et ugress, da den tetter igjen overflaten på vannveiene. Den regnes som en invaderende art i østlige Canada og nordøstlige USA.

## Rødlistevurdering
Generasjonstida er satt til 7 år, dvs. en vurderingsperiode på 21 år. Froskebitt vurderes 2021 som nær truet (NT) på grunn av et noe begrenset utbredelsesområde (ca. 7000 km2) og forekomstareal (60-64 km2), i kombinasjon med at den stadig skifter voksesteder (fluktuerende delpopulasjoner). Dette er en sterk nedgradering fra sterkt truet i forrige vurderingsrunde 2015. Endringen skyldes mange nye funn de siste årene; 5 av de totalt 14 forekomstene kjent gjennom historien, er funnet etter forrige vurderingsrunde. Artsdatabanken vurderer derfor at det skjer en reell populasjonsendring (rask økning), trolig av klimatiske årsaker, og at arten vurderes som nær truet bare fordi den fortsatt er sjelden og med fluktuerende populasjon.

## Referanser




## Eksterne lenker
*
Juan Jesús Gutiérrez

**Juan Jesús Gutiérrez Cuevas** (født 26. juni 1969 i Reinosa i Cantabria i Spania) er en tidligere spansk langrennsløper.

Han ble nummer seks på 50&nbsp;km under Ski-VM 1995 i Thunder Bay. Han vant Marcialonga i 2001 og 2002. Hans beste verdenscupplassering var en 3.-plass på 72&nbsp;km fellesstart i det franske langdistanseløpet La Transjurassienne i 2000.

Gutiérrez deltok i fem olympiske leker, i 1992,  1994,  1998,  2002 og  2006 med en 17.-plass på 30&nbsp;km fellesstart i Salt Lake City 2002 som beste plassering.

## Referanser


## Eksterne lenker
*
Vi aner deg

***Vi aner deg – Nye salmer og sanger*** er et musikkalbum med 18 ferske salmer og sanger til tekst av Eyvind Skeie og med musikk av Asbjørn Arntsen. Det kom ut i 2008 på Lynor og har en rekke forskjellige utøvere. Svært mange av dem er eller har vært knyttet til Universitetet i Agder sitt Institutt for musikk. 

## Sporliste
#«Vi aner deg» – Utøvere: Egil Kapstad, Hilde Hefte – 3:32
#«Kom la oss søke den ukjente Gud» – Utøvere: Birte Myhrstad, Hanne Kyllingstad, Jan Bjøranger, Marit Bodsberg, Reidar Skaaland – 2:44
#«I denne tid» – Utøver: Bendik Hofseth 3:40
#«Min tro er uten styrke» – Utøvere: Bernt Moen, Hilde Norbakken, Per Elias Drabløs – 3:14
#«Lær meg, Gud, å bære» – Utøvere: Asbjørn Arntsen, Hanne Kyllingstad, Inger Johanne Pettersen, Jan Bjøranger, Marit Bodsberg – 3:19
#«Jesus, gi meg flere dager» – Utøvere: Anne Takle, Kirsten Tungland – 4:01
#«Jeg lengter etter stemmen din» – Utøver: Anne Marie Almedal – 3:30
#«Forløst og befridd» – Utøvere: Asbjørn Arntsen, Barnekoret Jubilo, Ellen Frøysaa Utne, Hanne Kyllingstad, Jan Bjøranger, Maren Aas Hansen, Maren Myhre, Marie Erland, Marit Bodsberg, Reidar Skaaland – 2:42
#«I din smertes time» (instrumental) – Utøvere: Arve Henriksen, Jan Bang – 4:27
#«Jesus, Kristus, gode hyrde» – Utøvere: Asbjørn Arntsen, Inger Johanne Pettersen, Reidar Skaaland 2:44
#«Mørk står Josef» – Utøvere: Asbjørn Arntsen, Hanne Kyllingstad, Jan Bjøranger, Marit Bodsberg, Reidar Skåland 3:33
#«Byens lyder har sunket» – Utøvere: Kirsten Tungland, Rolf Kristensen – 3:45
#«Vær hos Gud med hjertets lengsel» – Utøvere: Annbjørg Lien, Bjørn Ole Rasch, Hilde Norbakken 3:51
#«I din smertes time» – Utøver: Anne Marie Almedal – 3:55
#«Fjellets endeløse vidde» – Utøver: Asbjørn Arntsen, Hanne Kyllingstad, Jan Bjøranger, Marit Bodsberg, Nils Harald Sødal – 2:59
#«Mysterium» – Utøvere: Berit Moen, Hilde Norbakken, Per Elias Drabløs – 2:47
#«Som blomsten ved gry» – Utøvere: Asbjørn Arntsen, Barnekoret Jubilo, Ellen Frøysaa Utne, Jan Bjøranger, Maren Aas Hansen, Marit Bodsberg, Reidar Skaaland – 2:54
#«En trassig tro» – Utøvere: Birte Myhrstad, Reidar Skaaland, Tore Bråthen – 2:40
Utvidelseskort

Et **utvidelseskort** er et kretskort som kan monteres i en datamaskin for å gi den utvidet kapasitet eller ekstra funksjonalitet. Eksempler på utvidelseskort er grafikkort, lydkort og nettverkskort. Selv om slik funksjonalitet nå ofte er innebygget i hovedkortet, er det fortsatt et marked for utvidelseskort. Et alternativ til utvidelseskort kan være eksterne enheter som kobles til datamaskinen vi USB eller liknende. Utvidelseskort har ofte kontakter som stikker ut på utsiden av datamaskinen, men dette gjelder ikke for alle typer utvidelseskort.

## Standarder
For at et utvidelseskort skal kunne benyttes i en datamaskin må begge benytte samme standard som definerer den fysiske kontakten og hvordan kommunikasjonen mellom utvidelseskortet og datamaskinen forøvrig foregår. Forskjellige plattformer har forskjellige standarder og nye standarder med bedre ytelse og funksjonalitet kan gradvis erstatte eldre standarder.

### Eksempler
* AGP
* ISA
* MCA
* NuBus
* PCI
* PCI Express
* PCMCIA
* SBus
* VESA Local Bus
* Zorro II og Zorro III

## Typer utvidelseskort
Listen er ikke komplett.
* Grafikkort eller skjermkort
* Lydkort
* Nettverkskort
* TV-kort og radiokort
* Kort med ekstra dataminne
* Fysikkort
* Kontrollerkort for lagringsenheter som platelager, diskettstasjon eller CD-ROM
* Interne modemer
* Kort som gjør det mulig å koble til andre enheter via en annen standard, for eksempel USB, FireWire eller parallellport
Škoda Fabia

**Škoda Fabia** er en bilmodell fra den tsjekkiske bilprodusenten Škoda, som eies av den tyske bilprodusenten Volkswagen. Modellen kommer som kombikupé og stasjonsvogn. Den er bygget på plattformen til SEAT Ibiza og Volkswagen Polo.

Fabia er den minste serien til Škoda. Målgruppen er enkeltpersoner (kombikupé) og familier (stasjonsvogn). Med små motorer og god plassutnyttelse og kun det nødvendige av utstyr som standard, satset Fabia på mindre utvendig mål enn konkurrentene og mindre forbruk av materiell og konstruksjonstid for å holde en rimelig pris.

Standardustyr (per februar 2009):

kollisjonsputer, elektronisk antispinn- og antisladdsystem (ESP), lyktespylere, varmeseter, manuelt klimaanlegg med AC, hanskerom med kjølefunksjon, kjørecomputer, utetemperaturmåler, integrert radio/CD, elektrisk drevne speil, og vinduer foran, høydejusterbart førersete, 2-veis justering av ratt, fjernbetjent sentrallås, rails. 

Fabia IIII som blir avduket våren 2021 vil være litt lenger enn dagens generasjon. Basert på den tekniske plattformen til Volkswagen Polo og Skoda Scala, vil den ifølge Skoda ha ytterligere 50 liter bagasjerom, og bringe kapasiteten til totalt 380 liter. I sin pressemelding nevner Skoda også det faktum at bilen blir ikke lenger tilbudt med dieselmotorer. Disse vil bli parret med en manuell girkasse eller den 7-trinns DSG dobbelkobling girkassen.
Stiftelsen Organdonasjon

**Stiftelsen Organdonasjon** ble opprettet i 1997 på bakgrunn av den store mangelen på organer for transplantasjoner.

Stiftelsen arbeider for å øke tilgangen på organer for transplantasjoner, for slik å redde menneskeliv. Stiftelsens daglige drift ledes av et informasjonskontor, som består av ca 7 årsverk. Daglig leder for Stiftelsen er Hege Lundin Kuhle.

Deres formål er å bidra til å bedre tilgangen på organer for transplantasjoner. Dette gjøres ved å informere allmennheten om hva organdonasjon er, og ved å formidle hvor viktig det er at alle tar stilling til organdonasjon mens man lever.

Stiftelsen Organdonasjon er pådrivere mot helsevesen og myndigheter for å sikre at nødvendige ressurser stilles til disposisjon for å redde liv.

De står også bak Donorkortet som kan lastes ned som applikasjon til mobiltelefoner  eller som er å finne i brosjyren «Organdonasjon - Redder liv!» på apotek, legekontor, blodbanker med flere. 

Høsten 2008 lanserte de en undervisningskampanje, En gave for livet – historier om organdonasjon rettet mot videregående skoler i Norge. Bakgrunnen for dette skoleprosjektet var å få større oppmerksomhet om organdonasjon blant ungdom.

I 2011 vant Stiftelsen Organdonasjon bronse i Gulltaggen Awards i kategorien «Beste kampanje/samfunnsinformasjon» for sin jobb for å få nordmenn til å «Si ja til organdonasjon!». Kampanjen var også finalist til Folkets Pris. 

Stiftelsen ble i 2015 tildelt Wenche Foss' ærespris sammen med Ane Dahl Torp.

## Pasientorganisasjoner
Bak stiftelsen står 6 pasientorganisasjoner: 
* Landsforeningen for Hjerte- og Lungesyke (LHL)
* Landsforeningen for Nyrepasienter og Transplanterte (LNT)
* Foreningen for Hjerte- Lungetransplanterte (FHLT - en interessegruppe i LHL)
* Foreningen for hjertesyke barn (FFHB)
* Voksne med medfødt hjertefeil (VMH)
* Norsk Forening for Cystisk Fibrose (NFCF)

## Referanser


## Eksterne lenker
* Stiftelsen Organdonasjon
* Donorkort
Staci Keanan

**Staci Keanan** (født **Anastasia Sagórski** 6. juni 1975 i Devon i Pennsylvania) er en amerikansk skuespiller. Hun hadde fremtredende roller i tv-seriene ''My Two Dads'' (1987–1990) og ''Steg for steg'' (1991–1998). 

Navnet Staci er fra den amerikanske uttalelsen fra hennes russiske fornavn, Anastasia. Keanan spilte Nicole Bradford i TV-serien ''My Two Dads'' fra 1987 til 1990, og deretter en skoleflink feministisk tenåringsjente, Dana Foster, i TV-serien ''Step by Step'' fra 1991 til 1998. Før hun viste seg på *Step by Step*, viste hun seg den lille serien ABC sitcom ''Going Places''. 

Keanan har også opptrådt i flere filmer, som blant annet ''Stolen Poem'' (2004), *[[Nowhere]]* (1997) og ''Ski Hard'' (1995). Hun hadde også en av hovedrollene i ''Hidden Secrets'' som Rachel Wilson i 2006. Keanan opptrådte også i ''Holyman Undercover'' i 2008.

## Referanser


## Eksterne lenker
*
Trophy Hunter 2003: Legendary Hunting

***Trophy Hunter 2003: Legendary Hunting*** er et jakt videospill som kom ut 16. desember 2003 i Nord-Amerika. Spillet går ut på at man skal jakte på ni forskjellige dyr. Det har også en butikk funksjon som man kan kjøpe utstyr, biler og våpen i fra. Det er 2 typer våpen i spillet bue og rifle. Spillet ble laget av Southlogic Studios og publisert av Infogrames i 2002.

## Referanser
Filmåret 1897

**Filmåret 1897** er en oversikt over lanserte filmer og filmpersonligheter i 1897.

## Hendelser
* Den første filminnspillingen i Danmark finner sted da Peter Elfelt lager dokumentarfilmen *[[Kørsel med grønlandske Hunde|Kørsel med Grønlandske hunde]]*.
* Den første filminnspillingen i Sverige finner sted.
* 125 personer dør under en filmvisning ved Charity Bazaar i Paris etter at et sceneteppe tar fyr fra ether brukt i projektorlampen.
* Mitchell og Kenyon går inn i et filmskaper-partnerskap
* Enoch Rector utvikler et 63&nbsp;mm filmformat kalt Veriscope, som filmer Corbett-Fitzsimmons mesterskapkampen.
* Thomas Henry Blair utvikler en 48&nbsp;mm filmformat kalt Viventoscope.
* Queen Victoria's Diamond Jubilee Procession filmed

## Årets filmer
* *[[An Arab Knife Grinder at Work]]*
* *[[La Bandera Argentina]]*
* *[[Byrakstugan]]*
* *[[Corbett-Fitzsimmons Fight]]*
* *[[Horses Loading for Klondike]]*
* *[[Kørsel med grønlandske Hunde]]*
* *[[The Milker's Mishap]]*
* *[[The Miller and the Sweep]]*
* *[[New Pillow Fight]]*
 
## Referanser


## Eksterne lenker
*
Odland

**Odland** er ei grend mellom Varhaug og Vigrestad på Jæren.

Bebyggelsen i grenda består av seks gårdsbruk og Varhaug kirke. I det såkalte «Sjæleregisteret» fra 1758 er fire husstander på Odland i «Warhoug Sogn» (Varhaug sogn) blant dem som det er gjort rede for i denne lokale folketellingen.

Odland ligger på en høyde i det flate jærlandskapet, og man har god utsikt over jærkysten herfra. En bonde på Odland skal under andre verdenskrig ha observert fra gården sin at den nederlandske lekteren «Hengelo» ble angrepet av engelske fly utenfor Madla.

Grunnkretsen som stedet tilhører Husvegg/Odland, som tilhører delområde Varhaug.

## Historie
I 1902 vedtok kommunestyret å bygge kirke på Odland, og i desember 1904 ble nåværende Varhaug kirke innviet.

## Referanser